CELEX: E2009J0008
Language: et
Date: 2010-05-07 00:00:00
Title: Otsus, 7. mai 2010 , kohtuasjas E-8/09 – EFTA järelevalveamet vs Islandi Vabariik (Lepinguliste kohustuste täitmata jätmine – Euroopa Parlamendi ja nõukogu 17. mai 2006 . aasta direktiiv 2006/42/EÜ, mis käsitleb masinaid ja millega muudetakse direktiivi 95/16/EÜ lifte käsitlevate liikmesriikide õigusaktide ühtlustamise kohta – tagaseljaotsus)

25.11.2010   
            
            
               ET
            
            
               Euroopa Liidu Teataja
            
            
               C 320/20
            
         OTSUS,
   7. mai 2010,
   kohtuasjas E-8/09
   EFTA järelevalveamet vs Islandi Vabariik
   
      (Lepinguliste kohustuste täitmata jätmine – Euroopa Parlamendi ja nõukogu 17. mai 2006. aasta direktiiv 2006/42/EÜ, mis käsitleb masinaid ja millega muudetakse direktiivi 95/16/EÜ lifte käsitlevate liikmesriikide õigusaktide ühtlustamise kohta – tagaseljaotsus)
   
   2010/C 320/09
   Kohtuasjas E-8/09 EFTA järelevalveamet vs Islandi Vabariik on esitatud taotlus, et kohus tuvastaks, et Islandi Vabariik, olles jätnud ettenähtud tähtajaks vastu võtmata EMP lepingu II lisa III peatüki punktis 5 viidatud õigusakti (Euroopa Parlamendi ja nõukogu 17. mai 2006 aasta direktiiv 2006/42/EÜ, mis käsitleb masinaid ja millega muudetakse direktiivi 95/16/EÜ lifte käsitlevate liikmesriikide õigusaktide ühtlustamise kohta; direktiivi on kohandatud EMP lepingule protokolliga nr 1) rakendamiseks vajalikud meetmed või jätnud järelevalveametile kõnealustest meetmetest teatamata, ei ole täitnud kõnealusest õigusaktist ja EMP lepingu artiklist 7 tulenevaid kohustusi. Kohus, mille kooseisus olid president Carl Baudenbacher ning kohtunikud Thorgeir Örlygsson (ettekandev kohtunik) ja Henrik Bull, langetas 7. mail 2010 järgmise regulatiivosaga otsuse:
   kohus:
   
               1.
            
            
               tuvastab, et jättes ettenähtud tähtaja jooksul vastu võtmata meetmed, mis on vajalikud Euroopa Parlamendi ja nõukogu 17. mai 2006. aasta direktiivi 2006/42/EÜ (mis käsitleb masinaid ja millega muudetakse direktiivi 95/16/EÜ lifte käsitlevate liikmesriikide õigusaktide ühtlustamise kohta; direktiivi on kohandatud EMP lepingule protokolliga nr 1) rakendamiseks, on Islandi Vabariik jätnud täitmata kõnealusest direktiivist ja EMP lepingu artiklist 7 tulenevad kohustused;
            
         
               2.
            
            
               kohus kohustab Islandi Vabariiki kandma menetluskulud.